
MÉDITATIONEU 

AR ER PÉH E ZELI BOÜT SCRIHUET DONNAN 

É CâLOK PEB-UN4N. 

MÉDITATION 

AR EN 1N0UR DELIET DE ZOUÉ. 

I. Doué e zou ermaDstr general a guement 
tra-zou. En nean e zou de Zoué, en doar e 
zou de Zoué , hun horveu e zou de Zoué , 
hun ineaneu e zou de Zoué. En ol Ireu 
crouéet, er gùi, er fréh, el lonnèd, er blaia- 
deu e zou de Zoué ; crouéet-ind eit chervigc 
en dud , hag en dud eit chervigein Doué. 

En nean , en doar hag en ol treu crouéet 
e berdêg puissance ha madeleah en Eutru 
Doué. 

En dud ne hel quet crouéein ur blousen ; 
Doué e hel crouéein cand mil bed guet ur 
gonz. 

Doué e zou hun tad , ha ni é vugalé. 
Bamdé é teliamb soublein dirac majesté infini 
Crouéour en nean hag en doar. Bamdé é 
teliamb rein mercheu ag hun haranlé de 

MÉDITATIONEU 

AR IR PÉH E ZELI BODT SCRIIIUET DONNAN 

É CALON PEB-IJIAN. 

MÉDITATION 

AR EN ÏNOUR DELIET DE ZOUÉ. 

I. Doué e zou ermaestr general a guement 
tra-zou. En nean e zou de Zoué, en doar e 
zou de Zoué , hun horveu e zou de Zoué , 
hun ineaneu e zou de Zoué. En ol treu 
erouéet , er gùi , er fréh , el lonnèd , er blaia- 
deu e zou de Zoué ; crouéet-ind eit chervige 
en dud , hag en dud eit chervigein Doué. 

En nean , en doar hag en ol treu crouéet 
e berdêg puissance ha madeleah en Eutru 
Doué. 

En dud ne hel quet crouéein ur blousen ; 
Doué e hel crouéein cand mil bed guet ur 
gonz. 

Doué e zou hun tad , ha ni 6 vugalé. 
Bamdé é teliamb soublein dirac majesté infini 
Crouéour en nean hag en doar. Bamdé é 
teliamb rein mercheu ag hun haranlé de 

Grouéour ha de Hoarnour souveraen er bed. 

Peb calon e zeli bout un ilis é péhani é ma 
caret en Eutru Doué. 

Peb ty e zeli bout un ilis cit mêlein Doué. 

Peb parraes e zeli bout un ilis é péhani é 
chervigér Doué. 

Peb canton~e zeli bout un ilis é péhani é 
trugairéquér Doué. 

Peb ranteleah e zeli bout un ilis é péhani é 
adorér Doué. 

Er bed abéb e zcb bout un ilis é péhani é 
rantér gloér hag inour de Zoué. 

A bep calon , a bep ty , a bep parroes , a 
bep canton , a bep ranteleah , ag er bed abéh 
é leli sôuein pedenneu , adorationeu , mêla- 
tioneu , acteu a drugairé trema trôn ihuel 
en Eutru Doué , én ul larèt : 

O Doué ol-buissant , Msestr general en 
nean hag cn doar , ni e sel er bed-men èl un 
ilis vras : cn hiaul, cl loér hag er stirèd e zou 
hé goleu , bag en dud c zeliehé bout en selèd 
a nehi , ha cannein guet ASlèd en nean : 
« Santel , santcl, santel-é cn Doué ol-buis- 
» sant , péhani e zou bet , e zou hag e vou 
» de virhuiquin ; en nean bag en doar e zbu 
» lan ag é vajeslé. Pihue e hellehô bout 
» hcmb hou toujein , hemb hou cârein ; mé- 

» ritein c hret en ol gloér, en ol inour, en ol 
» adoralion, rac hui e hoès crouéet peb*tra 
» revé hou volanté. » 

O Doué éternel , Doué a vraslèd , a ihuel- 
dèd , a santeleah , a vadeleah , a visericord , 
a justice infini , en ol deuhlin e zeli stouyein 
én hou presance , en ol téadeu hou mêlein 
hag en ol caloneu hou cârein.... 

O Tad mad , en ol respet, en ol aboeissance, 
en ol l)énédiction , en ol caranté c zou 
deliet t’oh ; penaus enta cn hum gav tud 
péré hou c’ancoéha ha memb hou $’offance ! 
II. Quement tra e zou e zeli bout réglet: 
Er vugalé e zeli respeltein ou zad, 

Er soudardèd e zeli respeltein ou general , 
Hag er bed abéh e zeli respeltein Doué. 

Er vugalé e zeli aboeissance d’ou zad , 

Er soudardèd e zeli aboeissance d’ou am- 
peleur , 

Hag er bed abéh c zeli aboeissancc de 
Zoué. 

Er vugalé èn dès devérieu d’accomplissein 
é quevér ou zad , 

Er sujilé en dès devérieu d’accomplissein 
é quevér ou rotié , 

Hag er bed abéh en dès devérieu d’accom- 
plissein é quevér en Eutru Doué. 

Er ré e offance ou zad e vérit punition ; 
er ré c offance ou chef e vérit punition ; 
er ré e offance Doué e vérit punition. 

Adorein hun Hrouéour hag hun Doué e 
zou hun devér principailan ; hun hetan conz , 
peb mitin , e zeli bout un act a garanté doh 
Doué. A pe sâu en dé , hun haloneu e zeli 
adorein er Maestr ag hur buhé, én ul larèl ; 
ô Tad éternel , re-vehet beniguet ; dré hou 
crsece é huélamb sclaerdér en dé , dré hou 
madeleah é vihuamb ha dré hou misericord 
é vehemb eurus. 

Ni e zou perpet dirac deulegad en Eutru 
Doué ; ean e hanâu hur chongeu ha desirieu ; 
ean e hanâu er haloneu pur; ean e hanâu er 
haloneu couciet ; ean e hanâu en cevreu mad ; 
ean e hanâu en cevreu a fallanté. A pe hramb 
oevreu mad , ni ou groa dirac deulegad en 
Eutru Doué; a pe hramb oevreu fal, ni e zou 
obliget d’ou gobér dirac deulegad en Eutru 
Doué. É vadeleah e brepar recompance d’er 
ré vad ; é visericord e brepar pardon d’er 
béherion glaharet ; é justiee e brepar puni- 
tion d’er ré e chom ahurtet ér stad a béhèd. 

IIÏ. Doué en dès hun hrouéet aveid en 
nean ; a p’en domb crouéet eid en nean , ni e 
zeli hum rantein dign ag er ranq ihuel e zou 

preparet t'emb. Destinet, èl ma omb, de 
varaouis caér en Eutru Doué, de vout é misq 
er Saent hag en iElèd , ni e zeli doug én-a’mb 
er merche a vugalé Doué , péhani e zou er 
vuhé vad. 

Penaus enta lod ag en dud en hum gou- 
ciant-ind dré gorruption erpéhèd? penaus 
lod ag en dud e vlasfêmant-ind Hanhue 
santel en Eutru Doué? Ind e zou é ranteleah 
en Eutru Doué , hag ind e brofan é Hanhue 
beniguet! Petra? hui e zou é ty en Eutru 
Doué, ha hui hum sèu énep dehou? Mar 
vennet blasfêmein é Hanhue santel , quêrhet 
ahoel ér^mmz ag é dy l hui er houci... Queih 
meliionigueu, hou c’ol touïereaheu ne lameint 
quet é buissance guet Doué, ha ma ne vennet 
quet laquat hou téad d’er beniguein , hui e 
vou discarret én ihuern drè en henal ag 
é vêg . 

IV. Millioneu a dud èn dès anduret er 
marhue quêntoh eid offancein Doué. Millioneu 
a dud hum stoui bamdé ar ou deuhlin eid 
adorein puissance ha madeleah ou Hrouéour. 
Ha mé , ne mès adresset de Zoué nameit pe- 
dennigueu ar scan ha d’er fonnabl ; ne mès 
chet hum benelret a vrastèd , a buissance 
infini en Eutru Doué. Haval doh er hroaidur 

digaz doh é dad, me mès bihuet a vadeleaheu 
en Eutru Doué hemb en trugairéquat. Me gav 
eaêr bout islimet, inouret ha deit-mad guet 
en dud , ha mé ne mès chet clasquet cârein , 
inourein na chervigein Doué. Na brâuité er 
firmamand , na conservation en doar , nag er 
marveilleu sorliet a zeourn en Eutru Doué 
n’en dès chet tennet santiraant erbet a admi- 
ration a me halon. Me mès bihuet èl un dal ; 
liès memb en c mès distroeit madeleaheu en 
Eutru Doué énep tehou. Pardon e houlennan. 
A vermcn me guemér er resolution d’ha- 
nâuein gùel en obligation e mès de Grouéour 
en nean hag en doar; a vermen é vennan 
chongeal a zevri é Doué, adorein Doué, 
cârein Doué, chervigein Doué ha dihoal a 
offancein Doué. Er homprenein e hran , ne 
hellér bout eurus nameit guet Doué. 

PEDENNEÜ. 

« ^Elèd , beniguet Doué ; tud humbl , be- 
» niguet Doué ; hiaul , loèr ha stirèd , beni- 
» guet Doué ; han ha gouyan , beniguet 
* Doué ; noz ha dé , beniguet Doué ; mor ha 
» mannéieu , beniguet Doué ; rac ean en dès 
» conzet ha hui e zou bet crouéet. » 

« Rouanné agen doar, princèd ha pobleu, 

9 tud couh ha tud youanq , beniguet Hanhue 
* en Eutru Doué ; rac é Hanhue e zou en 
» hanhue a vajesté. » 

O Doué bras, crouéour, conservatour , 
Doué a vajesté infini , raaestr general er bed 
abéh, ô Tad a visericord, hou croaidur, 
stouyet én hou presance , e houlen pardon , 
graece hag eurustèd. 

0 Doué ol-buissant, m’hou trugairéqua 
hou pout reit t’ein un isprid eid hou $’ha^ 
nâuein , ur galon eid hou cârein , hag ur 
horv eit souffrein a balamort d’em Salvér 
Jesus-Chrouist crucefiet eid er remission a 
me féhedeu. 



MÉDITATION 

AR EN HANAUEDIGUEAII A JESUS-CIIROUIST. 

I. En hanâuedigueah a Jesus-Chrouist e 
zou absolumant necessér d’emb. N’hellamb 
bouteurusnameitdré vériteu Jesus-Chrouist. ’ 

Pihue-é Jesus-Chrouist? Jesus-Chrouist e 
zou Mab Doué, en eil Person ag en Drindèd, 
deit de vout dén eid omb hemb cessein a 
vout Doué. Jesus-Chrouist e zou Douc ha 
dén assambl. Doué a ol viscoah , ean en dès 

1 ’ 

hum hroeit dén aveid hur salvedigueah. Mab 
Doué c zou deit ag en nean ar en doar eit ma 
yehemb-ni ag en doar d’en nean. Jesus- 
Chrouist e ven boul én hjin haloneu eit ma 
vehemb-ni én é varaouis. 

Jesus-Chrouist e zou hun Doué , hur 
Hrouéour , hur Salvér , hur Roué , hun Tad , 
hur Bélêg , hur Bugul , hur Medecinour , 
hur Maestr, hur Prièd , hur Brér , hun Ami , 
hun tresol, hur joé , hun honsolation , hun 
espérance, hun héritage , hur recompance 
hag hun curustèd. 

Jesus-Chrouist e zou hur redamptour hag 
hur rancon , hur sacreficatour hag hun hosti , 
hur mâguérhag hur mâgadur, hur roede- 
cinour hag hur remèd . hun honsolatour hag 
hun honsolalion , hur Salvér hag hur salve- 
digueah. 

Jesus-Chrouist e zou cn hent , cr huirioné 
hag cr vuhé : en hent e gondui d’en eurustèd , 
er huirionè péhani ne change jamaes , er 
vuhé péhani n’en devou quet a achimant. 

Jesus-Chrouist e zou sclccrdér er hed. En 
hanicmhéli, emé Jesus , ne guêrh quet én 
tihoeldcct. 

Jesus-Chrouist e zou er mein-sôl ar béhani 
é teliamb balissein en rovr ag hur santeleah. 

Ér maez a Jesus-Chrouist n’en dès chet a 
salvedigueah : En hani nen dè quet guet-n - 
ein , emé Jesus , e sou énep t'cin ; en hani 
ne dolp quet guet n ein, ne hra meit fondein . 

Jesus-Chrouist e zou er pèn principal a 
bep tra , èl m’el lar er Sperèd-Santel dré 
guéneu sant Paul : « Peb tra , en nean hag 
en doar, en treu e huélér hag en treu ne hué- 
lér quet, en jElôd hag en Arhaelèd, e zou bet 
crouéet dré Jesus-Chrouist hag eit Jesus- 
Chrouist. Ean e zou a ol viscoah ha peb tra 
e hum gonserv én-hou ; ean e zou er pèn a 
gorv en ïlis ; ean e zou er hetan ag er ré 
vihue hag ag er ré varhue , hag ol er péh e 
zou ar en doar hag én nean e zou bet purefiet 
« dré er goaid en dès scùillet ar er groéz. » 
Jesus-Chrouist e zou un tresol a vadeleah 
laqueit étré hun deourn eit ma arrihuehemb 
guet-hou é ranteleah en nean. 

Jesus-Chrouit en dès en ol pouvoér , en ot 
siance , en ol madeleah , en ol misericord , 
en ol caranté, en ol santeleah , en ol brèuité. 

II. Incarnation Mab Doué e zou un cevr a 
garanté quer bras ha quen ihuel ma laq 
souéhel ol er ré e hra réflexion ar nehou ; 
n’hellér quet er homprenein , n’hellér quet 
en cspliquein , n’hellér meit en admirein.,,. , 

hag obliget-vér de soublein idan cr vrastèd 
ag ur vadeleah quen ihuel. Un Doué hum 
hobér dén !... un Douéér slad a groaidur !... 
un Douéén arben d’er béherion !... un Doué 
ar ur groéz !... Chctui ur vadeleah herab 
hé far !- 

Ni e admir puissance en Eutru Doué é 
crouéein er bcd , é laquat en hiaul hag er 
stirèd de splannein ha de ligùernein ér firma- 
mand ; mras Incarnation Mab Doué e zou 
hilleih admiraploh. Crouéour en nean hag en 
doar é misq en dud !... er Santeleah é hobér 
satisfaetion aveid omb !... en Èternel hum 
izella eid er péhour (er béhourès) !... O 
mystér a garanté ! 

Ag er hreu a Vethléem bet er mannô 
Calvar , a sacrefice en overen bet sacrefice 
ergroéz, a galoneu en dud bet joéieu en 
nean , ne liuélér é Jesus-Chrouist meitmade- 
leah , misericord ha caranlé. 

III. Un Doué en dès vennet hum laquat 
ar ur groéz aveid on ! Me spcrèd e chom 
bammet é considérein ur vadeleah quer bras ! 

Jesus Chrouist cn dès groeit er sacrefice 
ag é vuhé eit méritein d’emb er greece de 
voul eurus ér baraouis ; rac-cé ni e zeli bout 
de Jesus-Chrouist èl m’en dé er vugalé d’ou 

zad ; Jesus-Chrouist e zeli bihucin én-amb , 
ha ni é Jesus-Chrouist ; Jesus-Chrouist e 
zeli bout d’emb , ha ni de Jesus-Chrouist ; 
Jesus-Chrouist e zeli bout én-amb , ha ni é 
Jesus-Chrouist. Me zou er huen , emé Jesus , 
ha hui er barreu ; hui e zeli bout joentet 
doh-ein , èl m'en dè joentet er barreu doh er 
huen ; ur bar separet doh er huen ne ftel 
quet douguein a frèh , ha hui ne hellet quet 
douguein frèh ü salvedigueah ma nc veoh 
joentet doh-ein, 

« Me zou , emé hur Salvér , er hetan hag 
en dehuéhan , er hommancemant hag er fin a 
bep tra. Me zou bet marhue , me zou ressus- 
citet ha me zou bihue eid un étcrnité. Me rei 
de bep-unan er péh en devou méritet. Beah 
fldel bet en achimant, ha me rei d’oh er 
gourôn a vuhé. » 

« Eurus er ré e holh ou ineaneu é Goaid 
en Oén divin. » 

O me Jesus I Salvér er bed hag ami bras- 
san m’inean , a vermen me halon e vou d’oh. 

Me renonci d’er pligeadurieu criminel. 

Me féhedeu e vou pardonnet dré hou 
marhue hag hou passion, hag en nean e 
vou raen demeurance. 

MÉDITATION 

AR SACREFICE IIUR SALVÉR JESUS-CHROUIST. 

I. Péhani-é er brassan merche a garantc Doué 
doh en dud ? 

Incarnation ha sacrefice Jesus-Chrouist. 

Péhani-é er brassan merche a garanté en dud 
doh Doué ? 

Er martyr hag er gommunion santel. 

i° Admirein e hrér en treu brèu ag er 
bcd- men , èl mei palsesieu er brincèd t er 
mécaniqueu a vapeur , en télégraph électrik 
dré béhani é hellér, én ur momand, cass 
nehuétedeu ag ur horn ag ur ranteleah d’ur 
horn aral; mses en ol treu-zé ne hrant nehai 
lehuiné erbet d’en inean; én cevreu curius 
% ag er bed-men, en dud abil*ne hrant nehai 
nameit hum chervigein a dreu crouéet én 
ou raug. 

Er galon hum rejoeis mui é considérein 
puissance en Eutru Doué é crouéein er bed 
hag en ol treu ag er bed. En doar guet é 
vlaiadeu a bep sort , er mor guet é bisquôd a 
bep sort, er firmamand guet é sclaerdér c 
den hun admiralion paudmad mui eid oevreu 
en dud. 

Maes ol cn Ireu corporel , ne vcrn péh 
quen admirahl-ind , ne goutantant qùet nehai 
calon mab-dén, ne rant quet nehai d’en 
inean en assurance ag hé euruslèd. 

Er péh e gonsol muihan er gaion , er péh 
e ra er muihan assurance d’en inean e zou 
Incarnation , Redamption ha Sacrefice Je- 
sus-Chrouist. En dra admiraplan ha soué- 
hussan , en dra marveillussan e zou bet hag 
e vou birhuiquin e zou Incarnation ha Sa- 
crefice Mab Doué.... Doué, deustou d’é ol 
buissance, ne hellé quet rein d’en dud ur 
merche brassoh ag é garanté doh-t-hai; 
Doué , deustou d’é vadeleah infini , ne hellé 
quet rein d’emb ur moyand surroh a salve- 
digueah. 

N’en dès nitra e hel rein d’emb mui a gon- 
soiation , mui a gonfiünce, mui a espérance 
eit Sacrefice hur Salvér Jesus-Chrouist. 

N’en dès ehué nitra méritussoh , avanta- 
jussoh d’emb eit sacrefice continuel hur Sal- 
vér Jesus-Chrouist. 

Dré Incarnation , Rédamption ha Sacrefice 
hur Salvér é ma bet streèuet sclaerdér er fé 
partout dré er bed , tennet en dud a dihoeldaet 
er bayannage hag ansaignct er gùir hent 
d’arrihue én eurustèd éternel. 

Dré Sacrefice Jesus-Chrouist é vou salvefc 
ol er ré e vennou pourfitein ag é vadeleah. 

2° « Doué en dès câret quement er bed, 
» m'en dès reit é Vab uniq eit-hou , acelfm 
» m’en devou er vuhé éternei en nemb e 
» grèd én-hou. » 

Mab Doué en dès hum hroeit dén eid omb. 
Doué ne hellehé quet merhuel ; ean en dès 
queméret ur horv hag un inean én ur faeoon 
admirabl eit guellèt merhuei eid en dud ha 
bout Salvér er bed. 

Ha Jesus-Chrouist en dès câret quement 
en dud , m’en dès hum sacrefiet ha ma can- 
dalh attâu d’hum sacrefiein , ha memb m’hum 
sacrefiou eit-hai bet fm er bed. « Eid , emé 
» Jesus, ma veint santefiet ér huirioné ; eid 
» (ô Tad santel) , èl ma oh én-an ha qjé én- 
» oh , ma veint ind-memb én-amb ; ind guet- 
» n-ein ha mé guet-n-oh, eit ma veint unan 
» guet-n-emb, eit ma hanâueint en e hoès- 
* ind câret èl ma hoès me hâret ; acelfin , él 
» léh ma on , ma veint ind-memb guet-n-ein , 
» eit ma huéleint me splandér péhani e hoès 
» reit t’ein. » 

0 Salvér beniguet, deit-oh , èl m’cl laret, 
eit ma vehemb guet-n-oh , eit ma vehemb él 
léh ma oh, eit ma vehemb lodéc én hou 

splandér , eit ma vehemb eurus ag hou ?'eu- 
rustèd. Péh ur vadeleah ! en téad ne gav 
quet conzeu ihuel assès eid hé mêlein. Mab 
Doué é misq en dud ! Mab Doué ar er 
groéz ! Mab Doué é caloneu en dud ! 0 Sat- 
vér carantéus ! pihue e hellou hou trugairé- 
quat assès? M’hum stoui ar men deuhlin, 
m’hum stouyou perpet ar men deuhlin, én ty 
hag cn ilis, eid hou trugairéquat, hou mêlein, 
hou <j’adorein hag hou cârein.... O nag ad- 
miraplet-é Incarnation , Redamption ha Sa- 
crefice continuel hur Salvér Jesus-Chrouist ! 

Jesus-Chrouist, dré é Incarnation ha dré é 
Sacrefice , hum ra d’emb eit m’hum chervi- 
gehemb a nehou eit gobér hur salvedigueah ; 
ean e ven bout guct-n-erab eit ma vehemb 
guet-hou *, ean e ven bout d’emb eit ma ve- 
hemb dehou. 

Bout e zou neoah (creinein e hran doh el 
larèt), bout e zou mar.-a-unan péré ne chon- 
geant quet é madeleaheu Salvér er bed ! ! ! 

Bout-zou mar-a-unan péré ne hanôuant 
quet er Salvér I ! ! 

Ouilet , bugulion spirituel , lod ag hou tevèd 
ne hanâuant quet nehai ou Salvér ! ! ! 

Penaus hum salvein hemb hanâuein er 
Maestr ag er salvedigueah ? 

Penaus bihucin hemb adorein, hemb cù- 
rein é Salvér? 

Maleur, emésant Paul, maleur (Tennemb 
ne gârant quet Jesus-Chrouist , en nean e 
zou chairret doh-t-hai. 

« É Hanhue Jesus-Chrouist, peb glin e 
stouyou én nean , ar en doar hag én ihuern. » 
En ol pobleu e rantou gloêr de Jesus- 
Chrouist; ma n’er groant dré garanté èl er 
ré salvet, ind er groei dré nerh èl er ré 
dannet. 

Trema Jesus-Chrouit é sel ol er ré e zesir 
ou fardon. 

Trema Jesus-Chrouist é sel ol er ré e ven 
gobér ou salvedigueah. 

Trema Jesus-Chrouist é huannad ol er rô 
affliget. 

Trema Jesus-Chrouist é sâu ol desirieu , 
pedenneu ha santimanteu ol en dud vad. 

O Salvér carantéus er bed ! re-gollou men 
deulegad ou giiélèd, re-chomou me zéad mud, 
re-zisséhou me mampreu doh-ein , mar da 
d’ein jamms hou p’ancoéhat ! 

Rac , me Salvér , pihue em fardonnou , ma 
n’em fardonnet-hui? 

Pihue e gârein-mé , ma n’hou câran ? 

Pihue e gonsolou m’inean , ma ne veoh hé 
honsolatour? 

Pihue em salvou-mé, ma ne vcoh me 
Salvér? 

Mèn é vein-mé, ma ne ven quet guet-n-oh ? 

Penaus é vein-mé eurus, ma ne ven quet 
guet-n-oh ? 

II. Er merche brassan a garanté en dud 
doh Doué e zou er martyr hag er gommunion 
santel. 

1 ° En ol e hanâu pé en dès cleuet conz a 
souffranceu cruel er vartyrèd : lod brehonnet 
ha malet a dauleu , lod dispennet guet cribeu 
hoarn, lod trohet a dameu, lod dibennet, 
lod baiet , lod darñhuet én deur, én ivl bcr- 
huet, ér plom téet; lod divoret dré en tigrèd 
ha lionèd, lod rostet , lod hechennet, lod 
digrouhennet ha losquet é bihue ! 

Én ou misq en hum gavé tadeu ha raameu 
a fameil , priédeu , tud youanq , merhèd 
youanq , bugalé memb , tud a galité , a zanné 
bras, a rang inourabl en dès groeit er sacre- 
fice ag ou madeu , ag ou hargueu , ag ou 
buhé dré garanté doh hur Salvér Jesus- 
Chrouist. Laret e oé dehai : « Renonciet 
» de Jesus-Chrouist, pé hui e vou laqueit 
» d’andur en tourmanteu rustan. » Ind e 
rescondé : « Er marhue cruellan quêntoh eit 
» renonciein de Jesus-Chrouist! Renonciein 

» de Jesus-Chrouist, renonciein de Salvér er 
» bed!.. Nepas... nepas... mil gùéh nepas!.. 
» Gùel-é guet-n-emb andur en tourmanteu 
» calettan , er ré brassan , er -ré cruellan , 
» er ré hirrissussan. » Hag ind e ridé d’er 
martyr dré garanté doh Jesus-Chrouist ou 
Salvér. Ou souffranceu e zou tremeinet, ou 
euruslèd nc dremeinou jamses. 

2° Er merche brassan a garanté en dud 
doh Doué e zou er gommunion santel. 

Arlerh er martyr ne hellér quet discoein 
caranté brassoh doh Doué eid hum joentein 
doh-t-hou dré er gommunion santel; rac-cé é 
cav en dud vad ou lehuiné brassan é laquat 
Jesus-Chrouist ar drôn ou haloneu. Er gom- 
munion santel e rejoeis en nean hag en doar. 

Étré en ol treu caèr ha‘g admirabl e mès 
gùélet ér bed-men , n’en dès hanni en dès 
antréet donnoh ém halon eid er gùél ag un 
ilisiad tud é receu er gommunion. 

Un dén , fal grechén , e laré : en dar c zou 
deit ém deulegad é huélèt min coutant ha 
joéiustèd pur er foul a dud é tostat d’er gom- 
munion. 

Hag é gùirioné , bout e zou azé un tresol 
a vadeleah capabl de dennein dareu a zeu- 
legad en ol , dareu a admiration , dareu a 

gonsolation ha dareu a garanté ! Bout e zou 
azé mui eit caranté un tad , mui eit caranté 
urvam; azé é ma caranté Jesus-Chrouist. 
Caranté en nean doh en doar , ha caranté en 
doar doh en nean. « Me zou er bara bihue , 
® emé Jesus , hag er bara e rein d’oh e zou 
» me horv, péhani e vou sacrefiet eit salve- 
» digueah er bed. En hani em receu e chom 
» én-an ha mc chom én-hou. » Raccé er 
gommunion santel e zou union Doué doh en 
dud, hag union en dud doh Doué. Miracl a 
garanlé hagarrès en eurustèd éternel. 

Er gommunion santel e hra joé ha lehuiné 
en dud vad. Ar er gommunion vad é repos 
er grechénion ou espérance eid er vuhé hag 
cid en éternilé ; hi e laq resignalion ér galon 
é creis er poénieu ag er vuhé-men ; hi e 
zouga en dougeanee ag cr marhue ; hi e ra 
confiancc de gomparissein dirac Doué : oh ! 
na doucet-é d’en inean monnèt guet Jesus- 
Chrouist d’en nean ! 

PEDEN. 

0 Salvér carantéus hag Hosti a salvedi- 
gueah, Bugul mad péhani hur mâg guet hou 
Corv adorabl , m’hou pèd , m’hou supli , 
groeit hou tcmeurance ém halon , beah t’ein 

ha mé d’oh épad mem buhé ha durand en 
éternité, 

-m- o 

MÉDITATION 

AR ER MOYAND SUR D’ARRIHUE ÉN EURUSTÈD 
ÉTERNEL. 

Hâ vennein e hret-hui bout eurus ? Ya , 
hennéh-é mem brassan desir. Hama , er mo- 
yand assuret de vout eurus durand en éternitê 
e zou bihuein én union guet Jesus-Chrouist, 
bihuein a vuhé Jesus-Chrouist, hum vâguein 
a Jesus-Chrouist ha chom perpet joentet doh 
Jesus-Chrouist. 

Hui e vou eurus é vihuein én union gtiet 
Jesus-Chrouist. Penaus é vihuér én union 
guet Jesus-Chrouist? Dré er garanté. « Er ré 
» em hâr, emé hur Salvér , m’ou hâr ehué , 
» ha me zei ha me rei men demeurance én 
» ou haloneu ; acelfin, ô Tad santel, èl ma 
» oh én-an ha mé én-oh, ma veint ind-memb 
» én-amb. » Durand ma vou Jesus-Chrouist 
én hou calon , hou salvedigueah e zou é 
surté. Impossibl-é m’hum gollou en hani e 
zou de Jesus-Chrouist. 

Hui e vou eurus è vihuein a vuhé Jesus- 

throuist. Penaus é vihuér a vuhé Jesus- 
Chrouist? Dré er vertuyeu, dré en humilité , 
er modesti , er burtèd , en devotion , er ga- 
ranté, dré ur vuhé simpl ha divlam , é hobér 
erhat en devérieu a religion ha ré er stad , 
é souffrein guet patiantaet er poénieu ag er 
vuhé-men , doh hum hoarantein doh er pé- 
hèd, doh hum zefiein ag en amitiéeu rai 
dinér , ha doh er galantage dré béhani é 
commance maleur hilleih a dud. 

Hui e vou eurus doh hum vâguein a Jesus - 
Chrouist. Penaus en hum vâguér a Jesus- 
Chrouist? Dré er gommunion santel , dré er 
beden , en devotion , dré er médilationeu ar 
vuhé, passion, madeleaheu ha caranté hemb 
par hur Salvér Jesus-Chrouist, péhani e zou 
deit a ihueldèd en nean ar en doar eit bout 
én hur haloneu : « Acelfin , em’ean , ma 
vehet-hui ehué él léh ma on , » én nean. 

Hui e vou eurus é chom perpet joentet doh 
Jesus-Chrouist. Penaus é hellér bout perpet 
joentet doh Jesus-Chrouist? Doh hum gon- 
servein ér stad a hraece Doué, doh hum hoa- 
rantein doh er péhèd marhuel, rac er péhèd- 
cé e zisparti en inean doh Doué. Petra e ra 
buhé d’hur horv? Hun inean. Maes en inean 
ne ra quet mui a vuhé d’ur mambr separet 

doh-t-hi. Ér membfsecon, en inean joentèt 
doh Jesus-Chrouist e zou destinet d’en nean; 
mses en inean separet doh Jesus-Chrouist ne 
hel quet nehi monnèt d’en nean. Beah fidel 
bet en achimant , ha me rei d'oh er gourôn a 
vuhé , emé hur Salvér. 

Penaus enta é vou salvet er béherion ? É 
renonciein d’ou vinceu, hag é retornein devat 
Jesus-Chrouist, ha doh hum joentein doh- 
t-hou dré ur vuhé vad. N’en dès chet moyand 
erbet aral a salvedigueah. 

Èl-cé , hui e vou eurus dré bassion , dré 
vadeleah , dré visericord , dré garanté hou 
Salvér Jesus-Chrouist doh-oh , ha dré hou 
caranté ha fldélité de lézen hou Salvér Jesus- 
Chrouist. 

Ne hellér bout eurus nameit drè vèriteu 
Jesus-Chrouist ; sel-mui ma tostehet de 
Jesus-Chrouist , sel-tostoh vehet d’en eurus- 
lèd ; ^ia sel - mui ma pêllehet doh Jesus- 
Chrouist , sel-pêlloh vehet doh en eurustèd. 
Mar clasquet hou c’eurustèd ér maez a Jesus- 
Chrouist , hui hum drompou , hui e fariou , 
hui hum gollou , hui hum zannou ! N’en dès 
dén capabl d’hobér eid oh er péh en dès 
groeit hur Salvér. Hanni ne hel bout salvet 
nameit guet Jesus-Chrouist ha drè Jesus- 
Chrouist. 

PEDEN. 

0 Salvér, mil gùéh beniguet ha mil gùéh 
dign de vout câret, beah t’ein ha mé d’oh t 
beah perpet guet-n-ein , ha mé perpet guet- 
n-oli. 0 Jesus , Salvér ha Santeficatour ad- 
mirabl en ineaneu , bihuet perpet ém halon , 
eit ma vihuein perpet guet-n-oh é ranteleah 
en nean. 

O Corv Jesus , mâguet-mé ! 

O Goaid Jesus , purefiet-mé ! 

O Inean Jesus , santefiet-mé ! 

O Divinité Jesus , salvet-mé ! 

PEDEN ARAL 

EID EN DÉ AG HOU COMMUNION. 

Nag admiraplet-é hou s’cevreu , ô men 
Doué, lia pihue e hellou espliquein er vras- 
tèd a nehai ? Hui e hoès câret quement en 
dud , ma hoès dégasset femb hou Mab uniq , 
acelfin ma cavehemb én-hou er moyandeu 
brassan a salvedigueah e hellehé bout, hag 
eit bout ean-memb hur Salvér hag hur sal- 
vedigueah ; hag er Salvér adorabl-zé en dès 
câret quemcnt en dud , m’en dès hum sacre- 
fiet eit-hai. Gùel-é bet guet-hou andur suplice 
er groéz quêntoh eit bul lczel-ni d’hum gol. 

2 - 

O me Salvér , hui e vérit bout mêlet , adoret , * 
câret ha trugairéqueit dré guement calon e 
zou ; hag eit, discoein muyoh-mui hou ca- 
ranté doh en dud, hag en desir e hoès ag ou 
salvcdigueah , hui e hoès instituet er sacre- 
mant ag en Autér eit renehuéein perpet er 
chonge a vystér bras Redamption er bed , 
hageit bout, dré er moyand-cé, é caloneu 
hou pugalé ! « Me zou , e laret-hui , me zou 
» er bara a vuhé dischennet ag en nean : 

» n’hou félezan quet èl queih énevadèd ; me 
* vou guet-n-oh bet en achimant ag er bed : 

» er bara e ran d’oh e zou me horv. En hani 
» em hôr m’er hâr ehué , ha me zei ha me 
» rei men demeurance én é galon. » — - Mms 
hui e zou Doué, ha mé me zou goan ha 
fragil. — Ya , mses .a gaus de guement-cé 
memb en e hoès dobér a han-an : « É gùi- 
» rioné , é gùirioné , m’el lar d’oh , ma ne 
» zaibret mé horv , ha ma ne ivet men goaid, 

» n’hou pou quet er vuhé éternel ; en hani e 
» zaibr me horv hag e iv men goaid , en 
» devou er vuhé éternel ; rac me horv e zou 
» véritablemant mâgadur, ha men goaid e 
» zou véritablemant breuage ; en hani e 
» zaibr me horv hag c iv men goaid e chom 
» én-an ha me chom én-hou.* 

O me Salvér , ne helioh quet douguein 
pêlloh hou madeleah doh emb ér bed-men ; 
hou caranté doh-ein hou laq ér sacremant 
ag en Autér ; me haranlé doh-oh em dégass 
amen eit hou laquat ém halon ; maes hui e 
zou Doué ha mé péhour (péhourès) ; hui e 
rescond d’ein : <* Deit on eit pardonnein , san - 
tefiein ha salcein. » Hui e vcn bout ém halon 
eit ma vein én hou paraouis. Mil trugairè 
d’hou madeleah... 

« O m’inean, beniguet Doué pébani en 
» dès groeit treu admirabl ; beniguet Douc , 

» rac m’cn dé mad. O m’inean , beniguet 
» Doué , rac é visericord e zou éternel ; ean 

* en dès bet truhé doh hou peuranté , rac é 
» visericord o zou éternel ; ean cn dès hou 
» télivret ag hou o'anemisôd , rac é viseri- 

* cord e zou éternel; ean en dès hou mâguet, 

» rac ô visericord e zou éternel. » O me . 
Salvér, revou perpet me halonhou tabernacl, 
revou perpet m’inean amiès t’oh ; hou pre- 
sance ém halon e zou aveid on en arrès a mo 
eurustèd éternel. 

0 me Salvér, na bihannet-é caranté cn 
dud étal hou caranté-hui , na distérret-é er 
péh e hel gobér en dud eit me salvedigucah 
étal er péh e hret-hui. Ehué a vermcn me ol 

confiance e vou cn hou misericord , made- 
leah ha caranté. Ne hoès chet groeit eid on 
treu quer souéhus ha quen admirabl eit m’a- 
bandonnein arlerh ; hui memb el lar : « Me 
» hanùu men devèd hag ind em hanâu ; ind 
» em héli , ha me ra dehai er vuhé éternel , 
* ha n’hum golleint quet nehai. » 

O me Salvér , a p’en doh ém halon , me 
mès un tresol gùel eid en eur hag en argand ; 
nag cn eur , nag en argand , nag er madeu 
ag er bed-men n’en dint capabl d’em hondui 
d’en nean ; maes hou presance ém halon e ra 
d’ein er ferm confiance en em bou joéieu en 
nean eit recompance. 

O me Salvér,hum assurein ehran muyoh- 
mui é arrihuein guet-n-oh én eurustèd e hoès 
preparet t’ein. Me halon hum garg a joé hag 
a espérance é considérein hou misericord , 
hou madeleah , hou caranté ém hevér ; hou 
presance ém halon e hra d’ein larèt : me zou 
de Zoué , me vou eurus; men Doué , m’hou 
câr, me vou eurus guet-n-oh durand en 
élernité. 



w 

MÉDITATJON 

AI\ UR YERTU ADMIRABL.- 

I. Bout e zou é misq er verluyeu a greché- 
neah ur vertu admirabl , péhani n’en dé quet 
hanâuet erhoalh, ha péhani e zou hoah bi- 
hannoh pratiquet , ha péhani e zou neoah ab- 
solumant necessér d’emb ér bed-men. Guet- 
hi en hum hoarantér doh un nombr bras a 
béhedeu; hi e ra ur mérit bras d’hun ol 
cevreu. Câret-é, istimet-é, mêlet é, admiret-é 
dré en ol. Hi e oé verlu principal hur Salvér 
Jesus-Chrouist durand en tri blai ha tregond 
m’en dé bet ar en doar; hi hé dès ligùernet 
é bùhé er Huérhiès santel; er Smnt en dès 
laqueit ou sludi d’hi hlasq ha d’hi honservein; 
hi e hra hoah hinihue en dé consolation 
vrassan ur cerloen nombr a dud péré en dès 
cr bonheur d’hi hanâuein ha d’hi honservein 
én ou haloneu ; hi e zou er peah é creis er 
brézel ; hi e zou er repos é creis en dangé- 
rieu ; hi e zou en lranquil!ité 6 creis en drou- 
gueu ; hi e hra joé ha conñance er galon , 
lehuinè er fameil hag orlemant caèrran er 

2 * 

religion ; hi e streau tro-ha-tro dehi ur frond 
huêc; gùel-é, préciussoh-é eid en ol treso- 
lieu ag en doar. Péh hanhue en dès er - 
vertu-zé quen admirabl? Ni hi hâr quênt hi 
hanâuein : er vertu a zouslér-é ! 

Er vertu a zoustér e zou ur vertu moral 
péhani e voug er golér hag ol er péh e zoug 
d’er golér. 

Er vertu a zoustér, a béhani é conzér 
amen, n’en dé quet un doustér naturel nag 
un dissourciage paressus péhani ne hra cas 
a nitra hag e lausq en treu de bassein èl ma 
arrihuant, guet eun ag hum gênein : er faus 
doustér-zé n’en dô quet ur vcrtu, macs ur 
manq a vertu. En doustér e zou ur vertu 
nerhus péhani e balaforce er goal inclina- 
tioncu de dâuein , ne vern péh quer crihue é 
vér attaquet. 

Eit conservein en douslér é ma necessér 
en dout ur hourage bras. iEs-é colérein; 
maes diaes-é feahein cr golér. Coustein e hra 
mui commandein dré zoustér cit dré rustoni ; 
rac-cé en dud douce en dès paudmad mui a 
gourage eid en dud colérus. 

II. Er vertu a zoustér e zou absolumant 
necessér d’emb. Guet a ziaesemanteu , guet a 
boénieu , guet a aïfaerieu , guct a drebilleu , 

guet a sourci , guet a drompeYeah , guet a 
imuricu dises , guet a anjulieu, guet a zicrie- 
- reaheu , guet a hoal drellemanteu hun nès 
d’andur én ty hag ér macz! Penaussuportein 
quement a zirangemanteu hemb cr vertu a 
zoustér ? 

Er vertu a zoustér e zou ur remèd spiri- 
tuel ha memb corporel. É conservein en 
tranquillité a spcrèd cn hum lioaranlér doh 
hilleih a boénieu , a zrougueu, a glinhuédeu. 

Er vertu a zoustér e vâg en devotion : ur 
galon é peah e bèd a faecon , ur galon trc- 
boulet guet er golér ne hel quct pedein. 

Er vertu a zoustér c zou amiabl ; en ol hi 
hâr hag hi istim; hi e hra lebuiné er ré hi 
fraliq ha lehuiné er ré e zou tro-ha-tro dehi. 

En doustér en dès mui a bouvoér eid cr 
rustoni : aboeissein e hrér a volanté vad d’er 
ré e gommand dré zouslér; mms ne aboeissér 
quet, pé n’er groér qoet a volanlé vad, d’er 
ré e gommand guet colér. 

Er vertu a zoustér e zou ferm a p’en dé 
requis parrat doh en droug; rac calité peb 
vertu e zou gobér cr mad ha pêllat doh en 
droug. 

Ma ne hellamb arrihue én un taul ér poend 
ihuellan ag er vertu a zoustér , ahoel ni e 

hel praliquein er basen izellan péhani e gon- 
sist é corrigein er honzeu garhue , en touïe- 
reaheu , er rustoni ag el langage , en ton 
aigr ha noésus e vé liès mal-a*propos é bê- 
gueu lod ag en dud. 

III. Eit cunservein er vertu a zoustér é ma 
ret gout andur ha goasquein ar é imur. En 
hani ne houi quet souffrein, en hani ne 
guemér quet é boénieu é grad e vou perpet 
diaes ; maes en hani e houi andur hag e bratiq 
en douslér e zougou quement a vicloér èl a 
huéh m’en devou goasquet ar é imur. Disquet 
guet-n-ein , emé Jesus-Chrouist , é on humbl 
ha doucc a galon , hag hou Q'ineaneu e gavou 
er peah. 

« Hum husquet , e lar d’emb sant Paul , 
« èl bugalé de Zoué , a santimanteu a vise- 
« rieord , a vadeleah , a humilité , a vodesti , 
« abatiantaet. 

a Hum suportet en eil hag éguilé , hum 
« . bardonnet èl m’en dès hou pardonnet Jesus- 
« Chrouist , hum husquet drès peb-lra a 
« garanté é péhani é consist cr barfaelion. 

« Pratiquet é peb-tra en humilité , en 
o doustér , cr batiantaet , hum suportet en 
« cil h8g éguilé guet caranté , candalhet 
« guet sourci en unioo hag er pcah, • 

IV. Ur gonz douce e zistann er golêr , èl 
ma lah en deur en tan. Er golér , é conlrel , 
e zou èl un tampest péhani e ziscar hag e 
zistruge. En douslér e zou èl un hiaul agréabl 
péhani e rejoeiss er bed dré é bresance. 
Comparaget ur fameil lud douce doh ur 
fameil tud divergond ha colérus , ha hui e 
gomprenou péh quen avantagus*é er verlu a 
zoustér. É misq er ré guetan , hui e huélou 
coutantemant , joéiüstèd , peah , caranté , 
union , respet , aboeissance ha lehuiné ; ér 
fameil aral ne gleuehet nameit conzeu aigr, 
rescondeu huerhue , tabut , dissantion , 
touïereah , caz ha malice. 

Istimamb enta en doustér , pratiquamb*hi ; 
laquamb : 

Doustér én hur sperèd , 

Doustér én hun haloneu , 

Doustér én hun honzeu , 

Doustér én hun oevreu , 

Doustér memb én hur poénieu. 

PEDEN. 

Eit bout eurus é ma necessér Iaquat er 
peah ér galon. A p’en dé troublet peah er 
galon , en ol treu aral e zou troublet ehué , 
ha nezé nitra , nag én ty nag ér mmz , n’en 

dé capabl d’hur rantein eurus. En hanèuein 
e hran , ô men Doué , n’en dès chet a beah 
hemb tranquiliité er galon ; rac-cé accordet- 
t’ein er graece de bratiquein ha de gonservein 
perpet er vertu admirabl a zoustér é peb 
circonstance a mem buhé. 

Un dén a ziar cr miczco . quênl commance c kden. 



0 men I)oué ha Msestr general a guement tra e 
f zou, a pe sùu en dé, me halon hum sèu ehué 
trema oh. Me hetan conz e zeli hout un act a ga- 
ranté (Joh me Ilrouéour. Me vehé un ingrat a pe 
ne larehen quet hamdé : men Doué , m’hou câr; 
me vehé un ahurtet a pe ne larehen quethamdé : 
men Doué, pardonnet-fein me fauteu. Penaus é 
hellehen-mé hihuein é creis er misérieu ag er 
vuhé-men a pe ne larehen quet : men Doué , reit- 
*r' t"ein er secour ag hou craece ér bed-men hag en 
eurustèd éternel ér hed aral. 

Ps T ag izellet, na vilet é cavan-mé en hani ne ven 
quet souhlein é hèn eid adorein Crouéour en nean 
hag en doar; m^cr sel èl ur hroaidur péhani, élré 
divréh é vam , e larehé dehi : ne mès chet dohér a 
han-ah. Ean hum sâu énep d’en hani er mâg. 

Eid on-mé, me zeli sellèt ha me sel èl men devér 
prcssettan hum laquat ar men deuhlin eid adorein 
Majesté ha hrastèd infini Crouéour ha Conservatour 
er hed. M*hum stoui izel eit trugairéquat me Sal- 
vér Jesus-Chrouist en devout hum sacreGet eit me 
salvedigueah hag eit ran$on er hed. Én é vériteu é 
laquan me honfiance hag en espérance ferm a me 
eurustèd éterneJ. 

Ilun Tad , péhani zou én nean.... 

